
Un articol de Iulia Brînză Mihăileanu: Am citit pe internet articolul lui Mihai Floarea “A/rcumva 
despre originea românilor ”. M-am convins încă o dată că studiile cercetătorilor neînregimentaţi în 
sistemul academic sunt bine argumentate. Cercetătorii independenţi scot de la index, din cărțile 
străinilor şi din cele ale cărturarilor noştri informaţii importante privind originea traco-dacă a limbii 
şi a poporului român. Este un lucru mare, pentru că aceste date sunt neglijate în mod voit de către 
lucrătorii instituțiilor oficiale de cercetare. 


În aceeași zi, am citit şi recenzia lui Pârvu Boerescu la Dicţionarul Etimologic al Limbii Române pe 
baza cercetărilor de indo-europenistică de Mihai Vinereanu. Nu este o recenzie serioasă. Este un 
articol de propagandă a teoriei romanizării şi de devalorizare a lucrării temerarului profesor de la 
City University of New York 


Articolele de acest fel suferă, de obicei, de lipsă de argumente. Deoarece au proclamat romanizarea 
dacilor o dogmă academică, susținătorii acesteia nu admit nicio obiecție împotriva ei. Iar de dovezi 
nici nu poate fi vorba. Dogma este obligatorie şi se acceptă fără dovezi. 


Se declară pe un ton exclusivist că romanizarea nu este o ipoteză. De aici trebuie să înțelegem că 
este un adevăr revelat. De cine? De Papa Inocenţiu al III-lea? De Papa Pius al II-lea? De căpitanul 
armatei habsburgice Sulzer? De funcţionarul cancelariei aulice din Viena Engel? De alţii, ca ei, 
Endel şi Macai? Sau de prorocul Roesler, care vroia atât de mult să-i scoată pe daci și români din 
istorie, încât pe primii îi măcelărea complet, iar pe români îi trimitea să se nască în sudul Dunării, 
lăsându-i să se apropie de Carpaţi doar după venirea maghiarilor? Sau poate de Cihac în al cărui 
dicționar din 1870-79 nu-şi avea loc niciun cuvânt de origine dacă? Sau de Şăineanu, la 

care brânza provine de la orașul elveţian Brienz? 


Mihai Vinereanu este acuzat că „încearcă să anuleze adevărul ştiinţific demonstrat cu prisosinţă de 
la anul 1780 şi până în prezent de comunitatea ştiinţifică românească şi internațională: limba 
română este o limbă romanică...” 


„Demonstrat cu prisosinţă”. „Cu prisosinţă” înseamnă din belșug. Întrebarea este: unde-i belşugul 
acela de demonstraţii care susțin romanizarea? Personajele enumerate mai sus au lăsat doar vorbe. 
Papii nu erau cercetători. Ei au scris niște scrisori, în care pretinsa romanizare a dacilor de către 
legionari era un motiv de a mai catoliciza un stat. Legaţii lor, care ne-au „„cercetat” din viteza 
trăsurii, au lăsat nişte rapoarte. Cică frapaţi de asemănarea limbii române cu latina, ei au tras 
măreaţa concluzie că ea provine din latina legionarilor. Lucru susținut „cu prisosință” de la 1780 şi 
până în prezent de către savanții noştri pe puncte. Nu pot să nu admir ingeniozitatea papilor. A 
inventa o etnogeneză falsă pentru un popor cu scopul de a-l catoliciza este un lucru ce ţine de o 
inteligență ieșită din comun. Dar savanților noştri pe puncte trebuie să le amintim un principiu de 
bun simţ. Asemănarea limbii române cu latina înseamnă un singur lucru: că limba română se 
aseamănă cu latina. Nimic mai mult. Concluzia măreața că româna provine din latina legionarilor 
trebuie demonstrată. Lucru care n-a fost făcut niciodată. 

ŞI iată apare, în sfârşit, o lucrare lexicografică originală în care autorul demonstrează, din punct de 
vedere etimologic, că limba română este urmașa limbii traco-dace. Cum reacționează cea mai 
prestigioasă instituţie lingvistică din ţară? Şi-a îndemnat lucrătorii să corecteze DEX-ul şi celelalte 
dicționare copiate unele din altele? L-a invitat pe Mihai Vinereanu, în calitate de coleg de peste 
ocean, la o discuţie ştiinţifică? În toate ştiinţele se admit ipoteze de lucru. Cercetătorii se adună în 
simpozioane. Le discută. Aduc dovezi. Aşa se dezvoltă ştiinţele. Ştiinţele, dar nu istoria și 
lingvistica românească. Aici există dictatura unei dogme. În stilul acestei dictaturi, se publică o 


recenzie, în care autorul deplânge „fantastica hipertrofiere a lexicului românesc autohton”. lată ce-i 
doare pe susținătorii dogmei. 


Lucrătorul instituţiei academice nu-i interesat de adevărul ştiinţific. El are de apărat o teorie oficială 
ŞI o carieră în cadrul acestei teorii, de aceea va căuta noi idei-proptele pentru a susține teoria-mamă. 
Așa numai pentru ca să mai adauge o negaţie împotriva lucrării lui Vinereanu, ne spune că 
„dominaţia romană a durat în provinciile Dunărene, cu extinderi şi restrângeri, până în 602”. 
„Argumentul” acesta îmi aminteşte de alt truc al custozilor romanizarii. Când începuse să se 
descopere documente, care atestau că latinitatea noastră este de origine dacică, îndată a apărut 
ideea-proptea: cică dacii au început să fie latinizaţi cu mult înainte de cucerirea lor de către Traian. 


E un paradox al erei tehnologice. Dogma impusă de dictatura academică are la dispoziție atâtea 
mijloace de manipulare. Şi totuşi îşi pierde din credibilitate. Se autodiscreditează, susținând aceleași 
poveşti absurde de acum o sută cincizeci de ani (împreunările colective între legionari şi dăcițe; 
romanizarea dacilor liberi prin ciobani şi negustori), negând evidenţele şi respingând lucrările 
valoroase, apărute la noi și peste hotare. Valoarea acestor lucrări stă în faptul că sunt scrise de 
personalităţi cu simţul cercetării și sunt bazate pe noile descoperiri arheologice. 


În schimb, opurile savanților pe puncte îndreptate împotriva cercetătorilor, care susţin originea 
traco-dacă a limbii şi a poporului român, dacă nu sunt simple înșirări de termeni savantlâcoși, sunt 
replici batjocoritoare compuse din clișee: „elucubraţii dacomanice”, „delir dacomanic”, 
„tracomanie”, „dacomanie”, „tracoman”, „dacoman”. Iar cireașa de pe tort este „teorie nocivă”. Nu 
sunt expresii academice şi nu au ce căuta în opuri cu pretenţie de recenzii sau studii științifice 
publicate în reviste oficiale. Sunt cuvinte-cheie manipulatoare, menite să sperie tinerii cercetători şi 
masa de intelectuali curioşi. Citindu-le, am impresia că autorii lor sunt niște comisari în scurte de 
piele, camuflaţi în savanţi pe puncte, şi care, ascunși în buncărul romanizării, mitraliază imaginea 
temerarilor ce îndrăznesc să contrazică dogma. Nici nu vor să audă că proveniența limbii române 
din traco-dacă poate fi o ipoteză de lucru. Nu! Este o feorienocivă! 


Pentru cine? Pentru români nu este nocivă. Adevărul că limba română are rădăcinile cele mai 
normale, în limba strămoşilor noştri geto-daci, întronează, în sfârşit, logica şi bunul simţ în atât de 
mult chinuita etnogeneză a poporului nostru. 


Originea traco-dacă a limbii române este nocivă pentru cei care au inventat teoria romanzării. 
Îndeosebi pentru urmașii lor. Selectaţi după principiul crede şi nu cerceta, aceştia nu sunt în stare să 
facă față unor probleme cu grad înalt de dificultate. Ori, a scrie un Dicţionar Etimologic al Limbii 
Române pe baza cercetărilor de indo-europenistică înseamnă o muncă intelectuală enormă. Cinste 
lui Mihai Vinereanu! Lucrarea Domniei Sale a dat o replică serioasă etimologiilor fanteziste din 
DEX. 


Să luăm un exemplu. V-aţi întrebat vreodată care-i originea verbului românesc a gândi? Uitaţi-vă în 
DEX. L-am luat de la maghiari. Din gond, care la ei înseamnă grijă. Observaţi absurdul situaţiei. 
Adică dacii s-au lepădat de verbul ce desemna activitatea creierului uman, dar nu se ştie de ce nu l- 
au luat de la legionari. Bine, să zicem că legionarii nu aveau timp să gândească. Trebuia păzit aurul, 
trebuiau însămânţate dăcițele. Şi-apoi mai erau și dacii liberi, care îi atacau permanent. Dar de ce nu 
l-au luat de la slavi? Vă închipuiţi ce situaţie inedită: a stat „populația aceea romanizată” o mie de 
ani fără a avea verbul care-l deosebeşte pe om de animal. I-a aşteptat pe maghiari, ca să ia de la ei 
substantivul gond (grijă), pe care l-a transformat, printr-o logică lingvistică cunoscută numai de 
autorii DEX-ului, în verbul românesc a gândi. 


De ce savanții pe puncte nu observă această și alte absurdităţi etimologice? Pentru că gond a lor este 
alta. Corectarea etimologiilor fanteziste din DEX duce la „hipertrofierea lexicului românesc 
autohton”. Ceea ce demoleaza automat teoria romanizării. 


Nu ne rămâne decât să le arătăm Dicționarul Etimologic al domnului Vinereanu, unde acesta 
dovedeşte că verbul românesc a gândi provine din radicalul proto-indo-european ghend (a prinde, a 
înțelege), iar gond-ul maghiar este împrumutat din română. Apoi să le răspundem răspicat: limba 
română provine din traco-dacă, prin urmare este firesc ca lexicul autohton să fie mare. Iar teoria 
romanizării este sortită dispariției, pentru că este falsă şi ridicolă. 

Extras din cartea Pentru cine este nocivă originea traco-dacă a limbii române?, apărută la editura 
Geto Dacii. Cartea este disponibilă aici: http://dacia-art.ro/index.php/car-i/carti-pentru-adulti.html 

